- Táto udalosť už prebehla.
Online Deň otvorených dverí – Siemens Mobility Žilina 2021
30. novembra 2021 @ 9:00 - 16:00
Nahliadnite s nami do sveta moderných technológií v železničnej doprave a vyhrajte zaujímavé ceny. 💻🎉
Naši kolegovia Vám predstavia názorné ukážky ich práce a HR oddelenie povie viac o voľných pracovných pozíciách:
🎨 Tomáš Behúň, vedúci skupiny pre metodológiu Building Information Modeling, špecialista na CAD nástroje v 2D a 3D.
Tomáš Vám povie viac o skenovaní mobilným lidarovým skenerom na železničnej trati, statickým lidarovým skenerom v budovách a zároveň odprezentuje možnosti využitia týchto dát pre železničnú dopravu a vytváranie 3D digitálnych dvojičiek. 🚄🚄
🚇 Peter Jakubík, softwarový architekt, Vám predstaví riešenia pre automatické riadenie vlakov. Pred nedávnom celý svet obletela horúca novinka – Hamburg sa ako prvý na svete pýši plne automatizovaným vlakom bez rušňovodiča, ktorý je časovo presnejší a energeticky úspornejší (až o 30%) než tradičné vlaky. Peter bol priamo na mieste diania, odkiaľ Vám porozpráva jeho čerstvé zážitky a predstaví svoju prácu na tomto projekte. 🥇
⚠ Ján Pažitný, špecialista pre technológiu Global Maintenance System, ktorá je aplikovaná na projekte v Belgicku, Vám ukáže diagnostický systém, ktorý kontroluje funkčnosť a bezporuchovosť všetkých použitých elementov na železničnej trati. Následne Vám prezradí, ako diagnostický systém vidí dispečer, predstaví tiež, aké informácie sa zobrazujú k jednotlivým elementom a ako sa zobrazí vzniknutá porucha.🚨
👩🎓 Naše HR oddelenie si tentokrát pre Vás pripravilo rady ako byť o krok vpred na trhu práce. Poznáte pracovnú sieť LinkedIn? Že ešte nie? Zoznámime Vás s jej prostredím, dáme Vám tipy, čo by vo Vašom profile nemalo chýbať, ale najmä Vám ukážeme ako si samotný profil na LinkedIne vytvoriť a správne vyplniť. Spravte spoločne s nami prvý krok k vyššej šanci nájsť po škole Váš vysnívaný job… alebo ho necháme, aby si Ťa našiel sám? 🧐
Podujatie je verejné a bude prebiehať v dvoch termínoch:
1. termín od 09:00 do 10:00
2. termín od 15:00 do 16:00
Tešíme sa na Vás!
Zmena programu vyhradená. Uvedené údaje sú len informačné.
Stránka Rýchle.sk nie je organizátorom podujatí.
Obrázky podujatí môžu podliehať autorským právam.